Diari Oficial de la Generalitat Valenciana


Sumari del DOGV 8170, del 15-11-2017 (2017/9336)

RESOLUCIÓ d'1 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 37/13-AIA Paiporta.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8170

Data del DOGV
:   15-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9336


Data del document
:   01-08-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ d'1 d'agost de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 37/13-AIA Paiporta. [2017/9336]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 37/13-AIA Paiporta.  
  
«Declaració d'impacte ambiental  
Expedient: 37/6123-HDO.  
Títol: Centre de magatzem i compra de ferralla.  
Promotor: Sun Systems Sant Celoni 1, SL.  
Autoritat substantiva: Ajuntament de Paiporta.  
Localització: polígon La Pasqualeta, carrer Séquia de Faitanar, número 53, terme municipal de Paiporta (València).  
Descripció del projecte  
1. Objecte del projecte.  
La mercantil Sun Systems Sant Celoni 1, SL, pretén dur a terme l'activitat d'emmagatzematge i compra de ferralla, a ubicar al carrer Séquia de Faitanar, nau 53, del polígon La Pasqualeta, del terme municipal de Paiporta, província de València.   
L'objecte és la sol·licitud de llicència ambiental d'acord amb la Llei 2/2006, de 5 de maig, de prevenció de la contaminació i qualitat ambiental.  
2. Descripció de les característiques més rellevants del projecte.  
La mercantil disposa d'una nau industrial en la qual pretén desenvolupar l'activitat d'emmagatzematge de ferro, alumini, coure, llautó i canonades de plom.  
La nau, de 440,07 m² de superfície útil, s'ubica en un polígon industrial, en sòl classificat i qualificat com a sòl urbà industrial, d'acord amb la cartografia consultada de la Generalitat.   
L'interior de la nau es compon d'un ampli espai diàfan on s'ubiquen els contenidors d'arreplega de materials, un lavabo i vestuari i les oficines.  
El procés productiu indicat per l'empresa consta bàsicament d'un únic procés basat en l'arreplega de materials (residus no perillosos), desmuntar-los i classificar-los en contenidors per al seu emmagatzematge fins que són arreplegats per empreses de tractament de residus degudament autoritzades.   
L'activitat té lloc en l'interior de la nau, en una zona habilitada per a tal fi, disposant cada un dels materials en contenidors de plàstic independents.  
El polígon industrial disposa de tots els serveis requerits per al funcionament de l'activitat, tals com energia elèctrica, aigua potable i clavegueram. L'activitat farà ús d'aigua potable i energia.   
L'aigua prové de la xarxa general d'abastiment. L'únic consum energètic que es realitzarà és d'electricitat, tenint la nau una potència instal·lada de 10,39 kW.  
  
Tramitació administrativa  
Amb data 20 de març de 2013, va tindre entrada en aquesta direcció general, ofici de l'Ajuntament de Paiporta sol·licitant l'avaluació d'impacte ambiental del projecte «centre de magatzem i compra de ferralla», promogut per Sun Sydtems Sant Celoni 1, SL, a ubicar en el terme municipal de Paiporta per al qual es remetia projecte d'activitat i estudi d'impacte ambiental.  
El propi escrit adjuntava certificat d'informació pública en què s'indica que l'expedient ha sigut sotmès a informació pública durant el termini de trenta dies, per mitjà de la publicació en el DOGV número 6953, de data 29 de gener de 2013, sense que s'hagen presentat al·legacions respecte d'això.  
Consideracions ambientals  
La parcel·la en què s'ubicarà l'activitat objecte d'estudi no es troba afectada per cap figura de protecció mediambiental. No mostra risc d'inundació segons PATRICOVA i la vulnerabilitat d'aqüífers és mitjana.  
De l'avaluació global dels impactes, cal destacar que l'impacte més greu es produeix sobre el sòl i de forma indirecta, de la contaminació del sòl es produeix la contaminació dels aqüífers. Així mateix, cal tindre en compte la repercussió que pot originar sobre el medi ambient, la producció de sorolls i de residus perillosos i no perillosos.  
  
No obstant això, i atès que es tracta d'un polígon industrial consolidat, es considera la inexistència d'impactes rellevants, sempre que es tinguen en consideració les prescripcions donades en els condicionants de la present declaració.  
Els residus generats són els associats a l'activitat pròpia de l'emmagatzematge de ferralla i altres residus sòlids urbans, que seran retirats diàriament pel servei municipal de neteja.  
Les aigües residuals produïdes per l'activitat, resultants dels lavabos, seran abocades al col·lector municipal.  
Respecte a la producció de sorolls, l'estudi d'impacte ambiental presenta un informe d'estudi acústic que conclou considerant suficients i justificades, les mesures correctores per a autoritzar les instal·lacions indicades i sol·licita la presentació, per part de l'empresa, d'un estudi amb mesures in situ d'aïllament acústic i mesures de nivells de soroll d'immissió en els habitatges superiors, presentant un certificat realitzat per un tècnic competent i visat pel col·legi d'enginyers.  
  
Quant a les vibracions, l'activitat no disposa d'equips que puguen transmetre-les pel que no s'han tingut en compte mesures correctores respecte d'això.   
L'estudi d'impacte ambiental inclou un programa de vigilància ambiental encaminat a la revisió i control de les infraestructures i dispositius introduïts per a disminuir la intensitat dels impactes produïts durant el procés d'emmagatzematge. Els elements a controlar periòdicament seran:  
- Manteniment de les instal·lacions.  
- Manteniment de les lluminàries.  
- Control 1 vegada a l'any i sense avís a l'explotació.  
- Revisió del magatzem d'emmagatzematge dels productes.  
- Elements de seguretat i higiene en el treball.  
- Control d'emissions de partícules.  
- Control de sorolls.  
- Consum responsable d'aigua sanitària.  
- Evitar horaris de treball nocturns.  
Consideracions jurídiques  
El projecte examinat constitueix, segons el que preveu l'apartat 6.c.1, annex I, del Decret 32/2006, de 10 de març, pel qual es modifica el Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprèn de l'article 5è de la Llei d'impacte ambiental i concordants del seu reglament.   
L'expedient ha observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.   
  
L'article 5 de la Llei 2/1989, de 3 de març, d'impacte ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a la mateixa.   
L'article 15 del Decret 85/2013, de 28 de juny, del Consell, pel qual s'aprova el reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes, de l'ordenació del territori i del litoral, urbanisme, coordinació territorial i inspecció d'urbanisme, ordenació, planificació i actuacions territorials estratègiques.  
Per tot això, fent ús de les facultats que tinc legalment atribuïdes, formule la següent  
  
Declaració d'impacte ambiental  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte «centre de magatzem i compra de ferralla» promogut per Sun Systems Sant Celoni 1, SL, a ubicar al carrer Séquia de Faitanar, nau 53, del polígon La Pasqualeta, del terme municipal de Paiporta, província de València, sempre que es desenvolupe d'acord amb el que estableix l'estudi d'impacte ambiental, el projecte tècnic, i la resta de documentació que constitueix l'expedient avaluat, així com de l'apartat segon de la present resolució.  
  
Segon  
Se supedita l'execució del projecte esmentat al compliment dels següents condicionants:  
1. Es prohibeix tot tipus d'emmagatzematge a l'aire lliure de matèries primeres o materials acabats, susceptibles de ser arrossegats o dispersats per l'efecte del vent i de l'aigua.  
2. S'haurà de disposar de la preceptiva autorització d'abocament d'aigües residuals a la xarxa municipal de clavegueram, concedida per l'autoritat municipal o, si és el cas, l'entitat de sanejament. Així mateix, es respectaran els límits d'abocament establits per l'ordenança municipal d'abocaments de l'Ajuntament de Paiporta.  
3. En cas de vessaments accidentals, hauran de tindre's en compte les mesures correctores necessàries que eviten la contaminació del sòl i siguen capaços de retindre per a la seua posterior arreplega per gestor autoritzat.  
4. Haurà de realitzar-se una auditoria acústica a la posada en funcionament de l'activitat i, posteriorment, les corresponents d'acord amb la periodicitat establida en l'article 18 del Decret 266/2004, de 3 de desembre, del Consell, que desenvolupa la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, a fi de verificar que, tal com s'indica en la documentació, l'activitat no disposa de cap equip o maquinària, capaç de produir sorolls o vibracions. En cas de superar-se els nivells màxims de soroll permesos per la llei en matèria de contaminació acústica, s'hauran d'establir mesures correctores respecte d'això.  
5. El programa de vigilància ambiental haurà d'incloure la periodicitat amb què es realitzen els controls indicats, per part del propi titular, incloent-hi controls de l'absència d'abocaments al sòl, així com el seguiment de les condicions d'emmagatzematge dels residus (separació per tipus, envasat i etiquetatge). Així mateix, s'implementarà d'acord amb les condicions establides en la present declaració d'impacte ambiental.  
6. S'haurà de portar un registre documentat del programa de vigilància ambiental inclòs en l'estudi d'impacte ambiental als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia.  
7. Es presentarà davant la Direcció General per al Canvi Climàtic l'informe preliminar de situació del sòl per tractar-se d'una activitat considerada potencialment contaminant del sòl, en compliment amb l'article 3 del Reial decret 9/2005, de 14 de gener, sobre activitats potencialment contaminants del sòl.  
8. D'acord amb l'article 4 del Reial Decret Legislatiu 1.302/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
  
9. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets estimen pertinents.  
  
Quart  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 4 de febrer de 2014.- El director general d'Avaluació Ambiental i Territorial: Juan Giner Corell».  
  
València, 1 d'agost de 2017.- El director general de Medi Natural i d'Avaluació Ambiental: Antoni Marzo i Pastor.